Microsoft afholder et Surface event d. 22 september

Microsoft har inviteret til et Surface event d. 22 september, hvor vi kan forvente at se ny hardware og høre mere om Windows 11.

Ifølge Microsoft, vil eventet omhandle (nye) enheder og selvfølgelig Windows 11, som lanceres den 5. oktober. Læs mere om dette her: Windows 11 lanceres den 5. oktober.
Selvom tech-giganten ikke specifikt nævner hvilke enheder de vil præsentere, tyder det på, at vi ser en ny bærbar i Surface-serien, samt en Surface Duo 2.

Surface Duo 2 bliver Microsofts andet forsøg på en foldbar telefon. Duo 2 er desuden tidligere blevet lækket, med specifikationer i toppen af ligaen. Et billede dukkede også op på nettet i juli måned, som fremviste telefonen. Specifikationerne rygtes at være en Snapdragon 888-chip med 5G understøttelse og et triple-kamera på bagsiden.

Derudover kan vi også forvente at se en ny Surface-bærbar, hvilket billedet for begivenheden også antyder. Præcis hvilken type Surface laptop det er, vides ikke med sikkerhed, men det siges at være efterfølgeren til Surface Book 3. Der er dog meget sparsomt hvad angår rygter om denne enhed, så vi må vente med at se, hvad Microsoft har gået og brygget på.

Microsoft Surface event streames live den 22. september, klokken 17.00 dansk tid.

You’re invited.

Learn more about the #MicrosoftEvent: https://t.co/tpK3TB8Xxb
— Microsoft (@Microsoft) September 1, 2021

Læs også: Microsoft truer med at tilbageholde Windows 11-opdateringer på ældre processorer

Microsoft afholder et Surface event d. 22 september